באמצע השממה המדברית של דרום מערב ארה"ב, נתקעים ג`ף (ראסל) ואמי (קווינלן) טיילור בדרך לסאן דייגו. מרגע זה הופך המסע הפשוט ממזרח למערב ארה"ב לחלום בלהות. נהג משאית חביב (וולש) שמציע לעזור, אוסף את אמי ונותן לה טרמפ לדיינר הקרוב שם תוכל להזמין גרר. אך עקבותיה נעלמים, ולג`ף לא נותר אלא להפוך לגיבור עצמאי ולמצוא אותה בכוחות עצמו. כל אחד יכול להתקע באמצע שממה ולאבד את בת זוגו, האם כל אחד גם יוכל להפוך לגיבור ולחפש אחריה לבד ? קורט ראסל יכול. סרט מסע שמתחיל במסעם המשותף של הזוג וממשיך במסעו של ראסל אחרי תעלומות המדבר.